Nog ‘n brief vir die toekoms – NetJane se blog
Januarie 23, 2015Januarie 23, 2015netjane	My liefste Arjun
Ek is trots op jou. Jy is vriendelik, aanpasbaar, openhartig en vol moed. Jy’s ‘n jaar jonger as al die maatjies in jou kleuterskoolklas maar jy gaan net aan. Niks keer jou nie. Ek het voor jou geboorte vreeslik gewonder watter naam om vir jou te kies, maar ek kan sien ek was reg. Jy is aantreklik, sensitief, standvastig, braaf, lojaal teenoor vriende en het ‘n streng pligsbesef. Bly altyd ‘n dromer wat lang stories kan uitdink en maklik kan lag. Moenie dat die grense van die lewe jou inperk nie. Jy bring lig waar jy gaan. Moenie ooit ophou vrae vra nie. Werk dalk aan jou hardkoppigheid – dis een van jou ma se minder goeie eienskappe wat jy geërf het… En, die belangrikste vir ‘n ma se hart, moet nooit ophou drukkies gee terwyl jy fluister “my is liefie vir jou, mamma” nie.
Baba stories,Sommer net stories	Previous Article Minder	Next Article Brief vir die toekoms, v2.0
2 thoughts on “Nog ‘n brief vir die toekoms”	rondomtaliedraai	Januarie 24, 2015 / 7:51 nm
Ag dis spesiaal Baie dankie vir die deel!
Antwoord	Linda	Januarie 26, 2015 / 6:19 nm